நம் ஒவ்வொருவருக்கும் ஒரு அடையாளம் தேவைப்படுகிறது. மற்றவர்களை விட தனித்துத் தெரிய வேண்டும் என்ற ஆசை இருக்கிறது. வயது அதிகமாக ஆக, வாழ்வின் நிதர்சனங்கள் புரிய புரிய கதாநாயக ஆசைகள் குறைந்து, இந்த மாபெரும் மனிதக் கூட்டத்தில் ஒருவனாய் பிழைத்தாலே போதுமென்ற எண்ணத்தில் மூழ்கி போகிறோம். அந்த ஆசையை அணைய விடாமல், கூட்டத்தோடு முட்டி மோதி மேலேறும் சிலர் தான் 'ஆயிரத்தில் ஒருவன்' ஆகின்றனர். அப்படி ஆக, நாம் மற்ற எல்லோரையும் விட சிறப்பாக இருக்க வேண்டிய அவசியம் இல்லை. நேற்றை விட இன்று நாம் சிறப்பாக இருந்தாலே முடியும் என்னும் நல்ல கருத்தை 'நார்மலாக' சொல்லி இருக்கிறது 'கூட்டத்தில் ஒருவன்'.